Source: http://docplayer.hu/458366-Roviditesek-jegyzeke-1.html
Timestamp: 2017-11-22 12:11:06
Document Index: 14231336

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

RÖVIDÍTÉSEK JEGYZÉKE PDF
RÖVIDÍTÉSEK JEGYZÉKE - 1 -
Download "RÖVIDÍTÉSEK JEGYZÉKE - 1 -"
1 RÖVIDÍTÉSEK JEGYZÉKE 1973-as Be. ABA ABH Alkotmány AJ ÁJ Be. BGH BGHSt BJC BL BM BöSz BSzi BSz BT Btk. BVerfG CI CJ CJP CLR CPS CrLR DDG DRiZ EJ EJCPR EJEE EJEE tv. FF FFP GA A büntetőeljárásról szóló évi I. törvény American Bar Association Alkotmánybírósági Határozat Az Alkotmányról szóló évi XX. törvény Acta Juridica Academiae Scientiarum Hungaricae Állam- és Jogtudomány A büntetőeljárásról szóló évi XIX. törvény Bundesgerichtshof Entscheidungen des Bundesgerichtshofes in Strafsachen British Journal of Criminology Bírák Lapja Bűnügyi Műhelytanulmányok Börtönügyi Szemle A bíróságok szervezetéről és igazgatásáról szóló évi LXVI. törvény Belügyi Szemle Büntetőjogi tanulmányok a Büntető Törvénykönyvről szóló évi IV. törvény Bundesverfassungsgericht Collectio iuridica Cég és Jog Criminal Justice Press Colorado Law Review Crown Prosecution Service Criminal Law Review Dél-Dunántúli Gazdaság Deutsche Richterzeitung Európai Jog European Journal on Criminal Policy and Research Az emberi jogok és az alapvető szabadságok védelméről szóló, Rómában, november 4-én kelt Egyezmény Az emberi jogok és az alapvető szabadságok védelméről szóló, Rómában, november 4-én kelt Egyezmény és az ahhoz tartozó nyolc kiegészítő jegyzőkönyv kihirdetéséről szóló évi XXXI. törvény Főiskolai Figyelő Főiskolai Figyelő Plusz Goltdammer s Archiv - 1 -
2 HLR Harvard Law Review JCLC Journal of Criminal Law, Criminology and Police Science JK Jogtudományi Közlöny JLS Journal of Legal Studies JR Juristische Rundschau LR Law Review LSR Law and Society Review JSz Jogelméleti Szemle JZ Juristenzeitung KK Kriminológiai közlemények KT Kriminológiai Tanulmányok MJ Magyar Jog MR Magyar Rendészet MT Magyar Tudomány NAC National Advisory Commission NJW Neue Juristische Wochenschau NStZ Neue Zeitschrift für Strafrecht NULR North-western University Law Review ORFK Országos Rendőr-Főkapitányság Pp. A polgári perrendtartásról szóló évi III. törvény RSz Rendészeti Szemle SI Studia iurisprudentiae StPO Strafprozessordnung. A büntetőeljárásról szóló II. 1-i német törvény az 1987-ben közzétett szövegben StV Strafverteidiger SzSz Szakmai Szemle TSz Társadalmi Szemle ÜÉ Ügyészségi Értesítő ÜL Ügyészek Lapja UPLR University of Pennsylvania Law Review ÚRT Új Rendészeti Tanulmányok VP tv. A büntetőeljárásban részt vevők, az igazságszolgáltatást segítők Védelmi Programjáról szóló évi LXXXV. törvény YLJ Yale Law Journal ZRP Zeitschrift für Rechtspolitik ZStW Zeitschrift für die gesamte Strafwissenschaft - 2 -
3 BEVEZETÉS John SMITH New Yorkban december 31-én egy szilveszteri mulatságon összeszólalkozott egy kisebb társasággal. Verekedés tört ki és ennek során az egyik rátámadó sértettet leszúrta. Védője és az ügyész januárjában többször is egyeztetett, majd alkut kötöttek, aminek eredményeképpen az ügyész nem emelt vádat szándékos emberölésben, hanem a bűnösség beismerése fejében gondatlan emberölés miatt rövidebb idejű szabadságvesztést indítványozott. A vádalkut a bíróság február 3-án jóváhagyva a vádlottat 7 évi szabadságvesztésre ítélte, amelynek fele idejét kitöltve jó magaviselete miatt John SMITH augusztusában szabadult. KOVÁCS János Pécsett december 31-én egy szilveszteri mulatságon összeszólalkozott egy kisebb társasággal. Verekedés tört ki és ennek során az egyik rátámadó sértettet leszúrta. Még aznap őrizetbe vették, majd két nap múlva a bíróság elrendelte előzetes letartóztatását, ahol 7 hónapot töltött. A másfél évig tartó nyomozás után az ügyész emberölés bűntette miatt emelt vádat. Az elsőfokú bíróság február 16-án nem jogerősen a vádlottat 9 év fegyházbüntetésre ítélte. A védelem enyhítésért fellebbezett, amit a másodfokú bíróság részben alaposnak talált és a büntetést a augusztus 31-i nyilvános ülésén 7 év fegyházra enyhítette. A terhelt a jogerős büntetés végrehajtását szeptember 6-án kezdte meg és legkorábban szeptemberében szabadul, ha jó magaviselete esetén kedvezményben részesülhet. A két eljárás végén ugyanazt a büntetést kapta mindkét vádlott. Ugyanakkor míg az amerikai büntetőeljárásban a gyors konszenzus eredményeképpen a terhelt lényegében mentesült az eljárás káros következményei alól, addig a hagyományos, garanciákkal körülövezett eljárás még be sem fejeződött, amikor az amerikai terhelt már kitöltötte büntetését (illetőleg annak fel nem függesztett részét). A társadalom igényli a konszenzust 1. A mai világban, amikor az aktuális politikai viták során az érdekszövetségek, a pártok és azok egyéb csoportosulásai állandóan változnak, hol létrejönnek, hol szétesnek, a társadalomban határozott szükséglet alakult ki a konszenzusok iránt. Tehát a büntetőeljárásokban a konszenzusok keresése nem egy elszórtan feltűnő jelenség, hanem része az össztársadalmi trendnek, amely a konszenzusok megkötésére törekszik. A polgári eljárásban a viták peren kívüli megoldása nemhogy nem kizárt, hanem egyre nagyobb mértéket ölt. Míg a büntetőperben a legalitás és az officialitás elve korlátot szab a tárgyaláson kívüli megegyezéseknek, addig a 1 A monográfia az F sz. OTKA pályázat támogatásával készült
4 polgári eljárásjog nemhogy tiltja, hanem kifejezetten szorgalmazza az ilyen megegyezéseket. Különösen igaz ez a felek közti megállapodásokra. A választottbírósági megállapodások, az egyéb tanácsadó és egyeztető hivatalok, s újabban a közvetítés (mediáció) intézményének létrejötte egyre inkább váltja fel a polgári vita eddigi, szokásos megoldásának módjait. A perenkívüli tárgyalásokban és a konfliktusok megoldásában egyre több feladat hárul az ügyvédekre. A bíróságok részvétele az ilyen peren kívüli megállapodásokban azonban a polgári eljárásban is kétséges lehet. Arra vonatkozóan, hogy a büntetőeljárás keretében kötött konszenzusok mennyire egyeztethetőek össze a büntetőeljárási törvénnyel, esetlegesen az Alkotmánnyal, több álláspont létezik. WAGNER és RÖNNAU szerint csak arra kell figyelni, nehogy a per alakulása, lefolyása a megállapodásokon keresztül az érvényes jogi követelményektől eltérjen (eltávolodjon) 2. BEULKE 3 szerint ugyanakkor nem ilyen egyértelmű a megállapodások szakmai megítélése. Noha elismeri, hogy különösen növekvő jelentőséggel bírnak a büntetési szervek és a vádlott közötti alkuk, megbeszélések, amelyeknek az a céljuk, hogy előre megbeszéljék az eljárás lefolyását és végződését (úgynevezett Deal ), nem hagyható figyelmen kívül, hogy ez a fajta eljárás-alakítás a prater legem (részben pedig contra legem) elvén alapul és ezért jogállami problémákat vethet fel. Emellett az eljárásban résztvevők (pl. vádlott-társak, sértett) számára is veszélyt jelenthetnek. Az elmélet általában szkeptikus az ilyen megállapodásokkal szemben 4, míg a gyakorlati jogalkalmazók éppen ellenkezőleg azt állítják, hogy az ilyen informális megbeszélések nélkül ellehetetlenülne az esetek jó részében az eljárás 5. A bírálók szerint a büntetőeljárásban lévő megállapodások (különösen a terhelttel való megállapodások) azt a veszélyt rejtik magukban, hogy a terheltet csak az eljárás tárgyaként kezeli a bíróság, az ügyészség és a védelem. Ha az eljáró hatóságok nem tartják be a megállapodást, megsértik a fair trial elvét. Ugyanakkor a megállapodásokkal a legalitás elvét sértik meg. Meggondolandó tehát, hogy célszerűségi okokból pl. olyan büntetést helyezzenek kilátásba, amely aránytalan lenne a váddal, mert az ellentmondana a cselekménnyel arányos büntetésre vonatkozó büntetőjogi elvvel. De a megegyezések az ellenkező irányú aggályt is felvethetik: ha ugyanis a bíróság a terhelt beismerő 2 WAGNER, Heinz RÖNNAU, Thomas: Die Absprachen im Strafprozess. Ein Beitrag zur Gesamtreform des Strafverfahrens mit Gesetzesvorschlägen. GA 1990/ o. 3 BEULKE, Werner: Strafprozessrecht. Heidelberg, o. 4 Vö. BEULKE, Werner: Die Strafbarkeit des Verteidigers pont; EISENBERG, Ulrich: Beweisrecht der StPO. 4. Auflage, pont; FEZER, Gerhard: Strafprozessrecht. Juristischen Studienkurs. 2. Auflage, /6. pont; 5 KLEINKNECHT, Theodor MEYER-GROßNER, Lutz: Strafprozessordnung. 45. Auflage, Bevezetés, 119. pont - 4 -
5 vallomásának hitelt ad anélkül, hogy azt további bizonyítékokkal is alátámasztaná (annak érdekében, hogy ezáltal kikerüljön egy hosszadalmas, és esetleg eredménnyel sem vezető bizonyítás-felvételt), veszélybe kerülhet az anyagi igazság kiderítése. Szintén problémát jelent, hogy a megegyezésekre rendszerint a tárgyaláson kívül kerül sor, ezáltal fontos alapelvek sérülnek (nyilvánosság, szóbeliség közvetlenség). De a megegyezés a szabad bírói mérlegelés elvét is érintheti, tekintettel arra, hogy a megállapodásra az ítélkezés előtt kerül sor, ezáltal lehetséges, hogy mire a bíró olyan helyzetbe kerülne, hogy mérlegelné a bizonyítékokat, azok súlya éppen a megegyezések miatt változik 6. Végül a megegyezések miatt sérülhet az eljárás résztvevőinek jelenléti- és közreműködési joga is, különösen, ha nem az összes eljárási résztvevő vesz részt a megegyezésben. A jogalkalmazás számos esetben a megegyezések mellett foglal állást. A bíróságnak az eljárás résztvevőivel való kapcsolatfelvétele létrejöhet a tárgyaláson kívül is, és ez messzemenően elősegítheti az eljárást (annak gyors lefolyását) 7. A szóbeliség és a nyilvánosság alapelvét azonban nem lehet megkerülni. Éppen ezért kell pl. vádalku esetén az eredményt és az alku lényeges tartalmát Németországban a tárgyalás során feltárni és jegyzőkönyvbe venni 8. Megengedhetetlen ugyanakkor a német joggyakorlat szerint a feltételes szabadlábra helyezés például ellenszolgáltatásként, ha lemond az alibi tanúkról 9, s ugyanígy az eljárás végrehajtásának rendjéről és módjáról szóló bármifajta megállapodás a bíróság részéről 10. A német Szövetségi Legfelsőbb Bíróság (Bundesgerichtshof, BGH) ugyanakkor sok esetben lekicsinylő módon beszél az eljárási praktikák megengedhető korlátozásáról, valamint a megállapodások jogi méltánylásáról 11. A BGH mint felülvizsgálat bíróság tart attól, hogy a megállapodások folyamatosan növekvő száma, különösen, ha a megállapodásokat a jogorvoslatról való lemondással kapcsolatban kötik, az eljárási cselekmények egy részének elsikkadásához vezetnek. TSCHERWINKA szerint 12 összességében elmondható, hogy a BGH szkeptikusan áll a megállapodásokkal szemben, bizalmatlanság tapasztalható az intencióval, a felelősségtudattal és a megállapodásokban közreműködő eljárási résztvevők (ügyészség, bíróság, 6 BEULKE, Werner: Strafprozessrecht. Heidelberg, o. 7 BGH, NStZ o. 8 BVerfG, StV o.; BGH, StV o. 9 BGHSt, 40. kötet, o. 10 BGH, StV o. 11 Erre utal az általuk ezekre használt kifejezés: kereskedelem az igazságszolgáltatással. Vö. BGHSt, 37. kötet 305. o. 12 TSCHERWINKA, Ralf: Absprachen im Strafprozess. Frankfurt am Main, o
6 ügyvédek) joghoz való hűségével szemben is. Ez az igazságszolgáltatásba vetett hiányzó bizalom a nyilvánosság körében is folyamatosan kifejezésre jut, a megállapodásokat sokszor láthatatlan eljárási elemnek tekintik. A konszenzuális elemek ugyanakkor az angolszász államok büntetőeljárásában magától értetődő, természetes alkotóelemek. Egyes jogrendszerek, főképp az opportunitás elvének érvényesülése kapcsán, ennek a kifejlődését még támogatták is. De még azokban az államokban is a törvény részévé váltak a vádemelést követő megállapodások, ahol a legalitás elve szigorúan érvényesül (Olaszország, Spanyolország) 13. A legalitás elve ezekben a fejlett jogi kultúrával rendelkező országokban (többé-kevésbé eltérő tartalommal) érvényesül, ugyanakkor ez alapvetően nem akadályozza a büntetőeljárásban megkötendő megállapodások bővítését. A konszenzus és az anyagi igazság nem egymás ellentétei, amelyek kizárnák egymást. A bűncselekmény elkövetőjének a beleegyezése az elítéléséhez az ítélet nagyobb fokú legitimálásához vezet 14. Ezáltal a kényszerintézkedések és a konszenzusok sem egymást kizáró ellentétek 15. Az abszolút büntetőjogi teóriák tehát a jelentőségüket kezdik elveszíteni. A megtorló büntetőjog háttérbe szorulásával nemcsak a legalitás elvének teoretikus bázisa veszett el, hanem a két szembenálló fél 16, a vád és a védelem egymáshoz való viszonya is megváltozott: az ügyészség és a védelem nem úgy tekintenek már eleve egymásra, mint ellenség vagy ellenfél, akiket trükkel át kell ejteni, hanem sokkal inkább olyan eljárási résztvevők, akik együttműködés megvalósítása, konszenzusok kötése céljából állnak szemben egymással 17. A megállapodásokat nem lehet általában, absztrakt módon értékelni, hanem a mindenkori, konkrét eljárási szituációt kell figyelembe venni. Jelentőségük és elfogadottságuk elsődlegesen attól függ, hogy miben, hogyan állapodnak meg, és hogy a megállapodás tartalmának meghatározását illetően a megállapodás résztvevője rendelkezik-e kompetenciával. Csak a mindenkori egyedi esetekből kiindulva lehet a büntetőeljárásokban kötött megállapodásokról összértékelést kialakítani, mivel a megállapodásokat a legkülönbözőbb formában, a legkülönbözőbb konstellációkban, a legkülönbözőbb területeken, témákban, és a legkülönbözőbb tartalommal és eredménnyel kötik WEIGEND, Thomas: Absprachen im ausländischen Strafverfahren. Freiburg in Bresgau, o. 14 HASSEMER, Winfried: Pacta sunt servanda auch im Strafprozess? Juristische Schulung 1989/ o. 15 ESER, Albin: Funktionswandel von Prozessmaximen. ZStW 1992/ o. 16 Egyet kell érteni TREMMEL-lel, aki szerint a büntetőeljárásban nem beszélhetünk a szó valódi értelmében vett felekről, ügyfelekről. Vö. TREMMEL Flórián: Magyar büntetőeljárás. Budapest-Pécs, o. 17 TSCHERWINKA, Ralf: Absprachen im Strafprozess. Frankfurt am Main, o. 18 LÖWE, Ewald ROSENBERG, Werner: Die Strafprozessordnung und das Gerichtsverfassungsgesetz. Grosskommentar. 24. Auflage, Berlin-New York, a 24. -hoz fűzött kommentár
7 Az a feltevés, miszerint mivel a Be-ben konkrétan semmi nem szerepel a megállapodásokról, a megállapodásokat nem lehet megengedettnek tekinteni, nem állja meg a helyét. Előírások egész olyan sorát találjuk a Be-ben, amelyekben a megállapodások, beleegyezések, hozzájárulások a tényállás elemét képezik; s még ott is, ahol a megállapodásokat kifejezetten nem szabályozzák (mint például a tárgyalás mellőzéses eljárásban), az uralkodó álláspont szerint ezeket elismerik. Az a megállapítás, miszerint az érvényes jog szerint nem megengedett a büntetőeljárásokban a megállapodások megkötése 19, nincs összhangban a Be. előírásaival. A Be. meghatároz egy keretet és korlátozza az eljárásbeli tevékenységet, azonban nem minden egyes eljárási tevékenység teljesítését köti előzetes engedélyhez 20. Emiatt, s látva a Be. számtalan konszenzus-orientált szabályát, a büntetőeljárásban a megállapodások megkötése semmiképpen nem tekinthető szabályellenesnek. Ha megvizsgáljuk a Be. konszenzus-orientált rendelkezéseit a törvényben való helyük, tartalmuk, mindenkori funkciójuk szerint, akkor meggyőződhetünk arról, hogy a megállapodások alapvetően megengedettek, s ezek tartalma és nagy száma arról is meggyőzi a kétkedőt, hogy nem pusztán kivételeknek vagy valamiféle külön szabályozásoknak 21 tekintendők. Egy további eldöntendő szempont maguknak a tervezett eljárásoknak a jogszerűsége: ameddig a tervezett eljárás jogszerű, az itt felhozott szempont alapján HAAS szerint nem világos, hogy az előkészületi beszélgetéseket miért ne lehetne éppígy jogszerűnek tekinteni 22. Ez nem azt jelenti, hogy a cél szentesíti az eszközt, de a megállapodásokat nem lehet maguktól értetődően a Be. szabályaival szembenálló jelenségnek tekinteni, ez a megállapodások minőségétől is függ (nem lépik-e túl a megállapodásban résztvevők kompetenciájukat stb.). 19 SIOLEK, Wolfgang: Verständigung im Strafverfahren eine verfassungswidrige Praxis. DRiZ 1989/322. o. 20 SCHMIDT-HIEBER, Werner: Beitrag zur Herbstattung unter dem Thema Der Vergleich im Strafprozess In: Mitteilungen des Hessischen Richterbundes 1/ o. 21 SIOLEK, Wolfgang: Verständigung im Strafverfahren eine verfassungswidrige Praxis. DRiZ 1989/325. o. 22 HAAS, Günter: Vereinbarungen im Strafverfahren Ein Beitrag zu der Lehre von den Prozesshandlungen. NJW 1988/1348. o
8 ÁLTALÁNOS RÉSZ 1. A MEGÁLLAPODÁSOK ALAPELVI MEGKÖZELÍTÉSBEN A megállapodások TSCHERWINKA szerint megbízható, mindamellett kötelezettség nélküli prognózisok 23. Szerinte a megállapodások célja egy közösen létrehozott eljárási eredmény. A bíróság a pillanatnyi bizonyítási helyzet alapján kialakult véleményét a bejelentett vagy megvalósult eljárási cselekmény (pl.: beismerő vallomás, kárjóvátétel) figyelembevétele mellett hozza nyilvánosságra. A megállapodásokkal kapcsolatosan feltétlenül vizsgálni kell, hogy azok mennyiben sértik a büntetőeljárás vezérelveit illetőleg mennyiben felelnek meg azoknak. A legelső kérdés az, hogy egyáltalán mit tekintünk a büntetőeljárás alapelveinek. E tekintetben a magyar jogirodalomban nincs egységes álláspont 24. Azzal kapcsolatosan természetesen egyetértés van, hogy a Be-ben szabályozott valamennyi alapelv e körbe tartozik. Ugyanakkor vannak olyan alapelvek, amelyeket a Be. nem az alapelvek között szabályoz, ugyanakkor alapelvi színezetük van (pl. bizonyítékok szabad mérlegelésének elve, 78. ). A szerzők többsége ezeket az elveket is az alapelvek közé sorolja. Az alapelvek harmadik csoportjával kapcsolatosan már nem ilyen egységes az álláspont. A törvényhozó ugyanis több, az 1973-as Be-ben expressis verbis szabályozott alapelvet kivett az alapelvek közül (pl. közvetlenség elve, szóbeliség elve). Ugyanakkor a részletszabályok között megtaláljuk az ezekre vonatkozó kivételeket, ami arra utal, hogy mégiscsak áthatják az egész eljárást (avagy éppen a bírósági szakot). Így ha nem érvényesülne a közvetlenség elve, akkor nem lenne szükség annak szabályozására, hogy milyen körülmények között használható fel pl. a vádlott korábban, nem a tárgyaláson tett vallomása. Éppen ezért azt az álláspontot képviseljük, hogy noha ezeket az elveket a Be. kifejezetten nem szabályozza, ugyanúgy a büntetőeljárás alapelvei közé kell őket sorolni. A negyedik csoportba tartoznak azok az alapelvek, amelyeket nem a Be. szabályoz, hanem más törvények. Itt elsősorban az Alkotmányra 25 és a bírósági 23 TSCHERWINKA, Ralf: Absprachen im Strafprozess. Frankfurt am Main, o. 24 CSÉKA Ervin: Korszerűsödő alapelvek a büntető eljárásban. In: Emlékkönyv SZABÓ Andrásnak, o. 25 FENYVESI Csaba: A védő és a büntetőeljárás alkotmányos alapelvei. In: FENYVESI Csaba HERKE Csongor (szerk.): Minúciák. Tanulmányok TREMMEL Flórián professzor 60. születésnapjának - 8 -
9 szervezeti törvényre (BSzi.) kell gondolni. Megfigyelhető bizonyos szempontból többes szabályozás is (pl. az ártatlanság vélelmét az Alkotmány 57. (2) bekezdése és a Be. 7. -a, a bírósági eljáráshoz való jogot nemcsak a Be. 3. -a, hanem a BSzi. 9. -a és az Alkotmány 57. (1) bekezdés is szabályozza stb.), ugyanakkor bizonyos elvek nem találhatók meg a Be-ben, hanem csak ezekben a jogszabályokban. Végül meg kell említeni az ún. szuperelvek (vezérelvek) problémáját. TREMMEL 26 kifejezetten veszélyes irányzatnak tekinti, amikor egy vagy két rendszeralkotó jellegű alapelvbe kívánják sűríteni maguknak az alapelveknek a lényegét, esetleges központi magvát. Ugyanakkor ő is elismeri, hogy ezek közül a szuperelvek közül a tisztességes ( fair ) eljárás elve ma már a büntetőeljárás fontos, mondhatni kikerülhetetlen elve lett. Azzal, hogy Magyarország ratifikálta az Emberi Jogok Európai Egyezségokmányát (EJEE), a fair eljárás alapelve a belső jog részévé vált. Európai perspektívában nézve pedig olyannyira fontos alapelvről van szó, hogy a megállapodásokkal összefüggésben mindenképpen érinteni kell 27. Nem célunk (és nem is lehet célunk) az eljárási alapelvek részletes, alapos, mindenre kiterjedő elemzése. Éppen ezért a következőkben csak azokra az alapelvekre térünk ki, amelyek a megállapodásokat közvetlenül érintik (érinthetik) A legalitás és az officialitás elve A megállapodásoknak a legalitás elvével való összeegyeztethetőségét illetően a vélemények rendkívül eltérőek. RANFT szerint 28 a legalitás elvének a megállapodások által történő megsértése még akkor is fennáll, ha a törvényi kereteket betartották, mivel az ügyészség ilyen megállapodásait nem a törvény által előirányzott módon kötötték meg és indokolták. DENCKER és HAMM véleménye az 29, hogy a legalitás elvéről alig érdemes ehelyütt beszélni, mivel az tiszteletére. Pécs, o. 26 TREMMEL Flórián: Superior principles in criminal procedure? In: BALOGH Ágnes HORNYÁK Szabolcs (szerk.): Tanulmánykötet ERDŐSY Emil professzor 80. születésnapja tiszteletére. PTE ÁJK Pécs, o.; TREMMEL Flórián: Superprinzipien in dem Strafverfahren? In: KORINEK László KŐHALMI László (szerk.): Emlékkönyv FERENCZ Zoltán egyetemi adjunktus halálának 20. évfordulójára. PTE ÁJK Pécs, o. 27 A német joggyakorlat szerint a német bíróság közvetlenül is hivatkozhat az EJEE szabályaira és pl. akár eljárást megszüntető végzés születhet, ha az eljárás túlzott mértékben elhúzódik, azaz a bíróság (hatóság) megsértette az ésszerű időtartam követelményét. Vö. BEULKE, Werner: Strafprozessrecht. Heidelberg, o. 28 RANFT, Otfried: Strafprozessrecht. Systematische Darstellung für Studium und Praxis. Stuttgart- München-Hannover-Berlin, o. 29 DENCKER, Friedrich HAMM, Rainer: Der Vergleich im Strafprozess. Alfred Metzner Verlag o
10 összehasonlítás konszenzusokon alapulna és nem a törvényi bázison. Ugyanakkor SCHÜNEMANN kiemeli 30, hogy az eljárást lerövidítő beismerő vallomásért cserében nyújtott büntetésenyhítés a legalitás elvével nagyon jól összeegyeztethető. Arról nyilvánvalóan nem kell részletesen beszélni, hogy a legalitás elve él és fontos kihatással bír a büntetőeljárásra 31. Noha annak lényegét az egyes szerzők némiképp másban látják, sőt, egyesek ezt az elvet halotti éneknek tekintik 32, mások pedig annak kríziséről beszélnek 33. A legalitás elvének részletes ismertetése külön monográfia tárgya lehetne 34. Ehelyütt tehát csak azokat a kérdéseket vizsgáljuk részletesebben, amelyek a megállapodások szempontjából elengedhetetlenül szükségesek. KIRÁLY 35 véleménye az, hogy a legalitás a büntetőeljárásban az a követelmény, hogy az arra hivatott szervek minden bűncselekményt derítsenek fel és biztosítsák a büntetőtörvények alkalmazását. Az pedig, hogy ez a tevékenység a hatóságok feladata, az officialitás elvéből fakad. A legalitás tehát a törvényesség elve, míg az officialitás az eljárás hivatalból való megindításának és lefolytatásának követelménye. FARKAS és RÓTH szerint 36 a legalitás elve az a kötelezettség, hogy a nyomozó hatóságok minden bűncselekmény esetén nyomozást rendeljenek el, az ügyész minden bűncselekmény esetén emeljen vádat, a bíróság pedig minden bűncselekmény esetén szabjon ki büntetést 37. ERDEI ezzel vitatkozik, mert szerinte a hivatalból való eljárás elve (amely magában foglalja nála a legalitást és az officialitást is) egyértelműen csak az ügyészhez szól. Ugyan a bűncselekmény elkövetőjének a megbüntetése a bíróság feladata, de rá nem terjed ki a hivatalból való eljárás elve (s így a legalitás és az officialitás sem) 38. Az officialitás elve pedig szerinte azt jelenti, hogy a bűnügyi hatóságok eljárásához nincs szükség más személyek, 30 SCHÜNEMANN, Bernd: Absprachen im Strafverfahren? Grundlagen, Gegenstände und Grenzen. In: Gutachten zum 58. Juristentag. München, o. 31 A legalitás és az officialitás elvének kialakulását igen tömören foglalja össze KIRÁLY Tibor: Büntetőeljárási jog. Osiris, Budapest, o. 32 BAUMANN, Jürgen: Grabgesang für das Legalitätsprinzip. ZRP, 1977/273. és azt köv. oldalak. 33 RIEß, Peter: Die Zukunft des Legalitätsprinzips. NStZ 1981/2. és azt köv. oldalak. 34 Mint ahogyan ezt BÁRD igen alaposan ki is dolgozta, ld. BÁRD Károly: A büntetőhatalom megosztásának buktatói. Értekezés a bírósági tárgyalás jövőjéről. KJK, Budapest, KIRÁLY Tibor: Büntetőeljárási jog. Osiris, Budapest, o. 36 FARKAS Ákos RÓTH Erika: A büntetőeljárás. KJK-KERSZÖV, Budapest, o. 37 KIRÁLY szerint ugyanakkor a Be. teljesen indokolatlanul terjeszti ki az officialitás elvét a bíróságokra is, hiszen a bíróság nem hivatalból, hanem vád alapján jár el. Vö. KIRÁLY Tibor: Büntetőeljárási jog. Osiris, Budapest, o. 38 ERDEI Árpád: A célszerűség rejtélye, avagy opportunitás a büntetőeljárásban. In: Györgyi Kálmánjubileum o
11 szervezetek, hatóságok hozzájárulására. TÓTH 39 a két jogintézményt a jog és a kötelesség oldaláról vizsgálja. Eszerint a legalitás kötelesség: bűncselekmény gyanúja esetén érvényesíteni kell az állam büntetőjogi igényét. Az officialitás pedig jog: bűncselekmény gyanúja esetén az állam felhatalmazást ad a nyomozó hatóságnak, az ügyésznek és a bíróságnak az állami büntetőjogi igény érvényesítésére. Lényegében ugyanezt mondja BÁRD is: a legalitás elve parancs a bűnüldöző hatóságok számára és azt írja elő, hogy a büntető törvényeket alkalmazni kell, míg az officialitás a bűnüldöző szervek felhatalmazása arra, hogy a bűncselekmények miatt elindítsák és lefolytassák az eljárást 40. Ehhez képest CSÉKA 41 szerint a hivatalból való eljárás (officialitás) elvének alapja a büntető jogviszony. Nemcsak jogosult az állam a büntető igény érvényesítésére, hanem ez kötelességet is jelent a számára: a sértettel szemben köteles erre, és emellett kötelessége az alkotmányos és egyéb törvényes elvek érvényesítése is. Szerinte az officialitás elve is kötelességet jelent: a hatóságok bizonyos cselekvésekre kötelesek (néhány kivételtől eltekintve még akkor is, ha a sértett az eljárást nem kezdeményezi). Ez a kötelezettség az eljárás mindkét szakaszára (nyomozás, bírósági eljárás) és minden hatóságra vonatkozik 42. FÜLÖP 43 is ez utóbbi megállapítással ért egyet: a hivatalból való eljárás (officialitás) elve az egész eljárás során érvényesül, de ez a cselekvési kötelezettség az eljáró hatóságokat az egyes eljárási szakokban nem egyformán köti (a bíróság minden fokon kötve van a vádhoz, a perorvoslatok során még a perorvoslati kérelemhez is). TREMMEL pedig leszögezi 44 : az eljárási szakirodalom túlnyomórészt és szinte hagyományosan az anyagi joggal kapcsolatos legalitás elvének büntetőeljárásbeli megfelelőjét látja a hivatalbóliságban. Az anyagi jogi rendelkezések kogens jellegűek, a büntető törvények ugyanis feltételen érvényesülést, végrehajtást kívánnak. Éppen ezért az állam mint a legerősebb közhatalom a törvényhozás útján nemcsak meghatározza az összes bűncselekményt és büntetést (nullum crimen sine lege, nulla poena sine lege 45 ), hanem az egységes és következetes végrehajtás érdekében kifejezetten az állami 39 BÁNÁTI János BELOVICS Ervin CSÁK Zsolt SINKU Pál TÓTH Mihály VARGA Zoltán: Büntető eljárásjog. HVG ORAC, Budapest, o. 40 BÁRD Károly: A büntetőhatalom megosztásának buktatói. Értekezés a bírósági tárgyalás jövőjéről. KJK, Budapest, CSÉKA Ervin FANTOLY Zsanett KOVÁCS Judit LŐRINCZY György VIDA Mihály: A büntetőeljárási jog alapvonásai I. Szeged, o. 42 Bár a bíróság cselekvési kötelezettségét ő is csak a törvényes vád keretei közé szorítja. CSÉKA Ervin FANTOLY Zsanett KOVÁCS Judit LŐRINCZY György VIDA Mihály: A büntetőeljárási jog alapvonásai I. Szeged, o. 43 CHWALA Tamás FÜLÖP Edit SLÉDER Judit: Büntetőeljárás-jog. REJTJEL, Budapest, o. 44 TREMMEL Flórián: Magyar büntetőeljárás. Budapest-Pécs, o. 45 NAGY Ferenc: A nullum crimen/nulla poena sine lege alapelvről. MJ 1995/ o
12 szervek feladatává, kötelességévé nyilvánítja a büntetőjogi felelősségrevonás lefolytatását. Minthogy az anyagi büntetőjog az alaki büntetőjog alkalmazása nélkül nem hatályosulhat, annak alapelvi kimondásával, hogy minden bűncselekmény miatt minden bűnelkövetővel szemben mások kérelmére, álláspontjára tekintet nélkül le kell folytatni a büntetőeljárást, tulajdonképpen ki van mondva a nullum crimen sine poena elve, azaz elkövetett bűncselekmény nem maradhat törvényesen kiszabott büntetés nélkül 46. Az officialitás elve a Be. szövegéből is következően TREMMEL szerint mindhárom hatóságra (bíróság, ügyészség, nyomozó hatóság) érvényes. A bíróság ugyan csak vád alapján jár el, de ezt követően igazságszolgáltatási tevékenységét hivatalból végzi (gondoljunk csak az abszolút eljárási szabálysértések hivatalból ügyészi indítvány nélkül is való figyelembevételére vagy a teljes revízió elvére). Az officialitás alapelve a büntetőjog közjogi jellegének, közérdekűségének felismerésével és elismerésével fejlődött ki, mert minden bűncselekmény elkövetése megzavarja a társadalom rendjét, veszélyt jelent a társadalomra. A bűnügyek elintézésekor nem magánügyek, hanem nagyon is közérdekű ügyek, azaz közügyek vannak terítéken (res nostra agitur). A büntetőeljárás megindítása és lefolytatása nem alapulhat a magánszemélyek aktív vagy passzív magatartásán, objektív vagy szubjektív megítélésén stb. 47 Önmagában az sem egyértelmű, hogy mit nevezünk legalitásnak és officialitásnak. Az általánosan elfogadott nézet szerint a legalitás nem más, mint a törvényesség, az officialitás pedig a hivatalból való eljárás elve. Ugyanakkor pl. ERDEI 48 azt az álláspontot képviseli, hogy a hivatalból való eljárás többet jelent az officialitásnál és ugyanígy utal arra, hogy KIRÁLY szerint a legalitást el kell különíteni a törvényességtől 49. A Német Alkotmánybíróság nézete szerint a legalitás elve az önkényeskedés tilalmának aktualizálása és az az Alkotmány általános jogelve 50. Ezáltal a legalitás elve a jogállamiság egyik elve, s alkotmányi szintű elvvé válik. A legalitás/hivatalbóliság elve üldözési kényszert jelent valamennyi terhelttel szemben, és a Be-ben meghatározott feltételek megléte esetén 46 KIRÁLY találóan megfordítja ezt a tételt, rámutatva, hogy a legalitásnak két eleme van: Az egyik elem arra vonatkozik, hogy a cselekmények, vagyis minden bűncselekmény miatt alkalmazni kell a büntetőtörvényt, a másik pedig, hogy csak bűncselekmény miatt. (Ez a nulla poena sine crimine klasszikus elve.) Vö.: KIRÁLY Tibor: A legalitás a büntetőeljárásban. JK 1986/ o. 47 Részletesen ld. FENYVESI Csaba HERKE Csongor TREMMEL Flórián: Új magyar büntetőeljárás. Budapest-Pécs, o. 48 ERDEI Árpád: A célszerűség rejtélye, avagy opportunitás a büntetőeljárásban. In: Györgyi Kálmánjubileum o. 49 KIRÁLY Tibor: A legalitás a büntetőeljárásban. JK 1986/205. o. 50 Ld. NStZ 1982/430. o
13 vádemelési kényszert is. Az ügyészségnek (nyomozó hatóságnak) ennélfogva el kell rendelnie a nyomozást, ha fennáll egy bűncselekmény elkövetésének gyanúja, és kötelezve van a vád emelésére is, ha a bűncselekmény elkövetésének a gyanúja a nyomozás befejezése után is (megerősödve) fennáll. A közvád emelése tehát közvetlenül a legalitás/hivatalbóliság elvének tartalmi eleme 51. LÖWE és ROSENBERG ezért a legalitás/hivatalbóliság elvét mint az állami vádemelési monopólium korrelációját határozza meg 52. Enélkül nem lehetne az állam vádemelési monopóliumát igazolni, mivel egyébként jogérvényesítési vákuum keletkezhetne, amely az állampolgároknak a bűncselekményeknek az állam általi üldözésébe vetett bizalmát csorbítaná 53. A legalitás elve ezáltal rögzíti az önkényeskedés tilalmát és a jogalkalmazás egységességét, és emellett biztosítja a törvény előtti egyenlőséget. Míg hazánkban (és a kontinentális jogrendszerű országok többségében) a legalitás és az officialitás alapelve, addig pl. az USA-ban az opportunitás elve, az ügyész diszkrecionális vádemelési joga a főszabály 54. Ahogy KELEMEN is hangsúlyozza 55 : az USA szövetségi és tagállami rendszerében is közös vonás, hogy ha az ügyész alapos okkal feltételezi, hogy adott személy meghatározott bűncselekményt követett el, teljes egészében az ő elhatározásán múlik, hogy emiatt vádat emel-e. Több bűncselekmény esetén nem szükséges mindegyikben vádat emelnie, és az sem kötelezi, hogy a lehetséges törvényi minősítések közül a legsúlyosabb minősítést alkalmazza. Ennek egyetlen korlátja van: nem szelektálhat nemzeti, vallási vagy más megkülönböztetés alapján. A bíróság pedig a vádelv alapján jár el: csak azokat a tényeket vizsgálhatja, amelyeket az ügyész elé terjeszt és csak azokban a bűncselekményekben állapíthatja meg a vádlott bűnösségét, amelyek ténybelileg a vád tárgyát képezik. Így pl. ha emberöléses ügyben az ügyész nem tesz konkrét előterjesztést az ölési szándék ténybeli alapjaira, akkor a bíróság nem állapíthatja meg emberölésben a vádlott bűnösségét; ha a többszörösen büntetett előéletre vonatkozó adatokat nem terjeszti a bíróság elé az ügyész, akkor a bíróság nem minősíthet súlyosabban emiatt még akkor sem, ha hivatalos tudomása van a többszöri bűnismétlésről 56. Ugyanakkor a vádelejtés a bíróságot az USA-ban nem köti: az eljárás 51 Vö. KLEINKNECHT, Theodor MEYER, Karlheinz: Strafprozessordnung. 44. Auflage, Beck, a hoz fűzött kommentár, 2. pont. 52 LÖWE, Ewald ROSENBERG, Werner: Die Strafprozessordnung und das Gerichtsverfassungsgesetz. Grosskommentar. 24. Auflage, Berlin-New York, fejezet, 27. pont. 53 ESER, Albin: Funktionswandel von Prozessmaximen. ZStW 1992/ o. 54 CSÉKA Ervin: Az ügyész jogállása a büntetőeljárásban. In: WIENER A. Imre-jubileum, o. 55 KELEMEN Ágnes: A vádalku illetve megegyezés az Amerikai Egyesült Államok igazságszolgáltatásában. MJ 1990/ o. 56 KELEMEN Ágnes: A vádalku illetve megegyezés az Amerikai Egyesült Államok igazságszolgáltatásában. MJ 1990/ o
14 megszüntetése csak a bíróság engedélyével történhet (csak a bíróság szüntetheti meg az eljárást). És ugyanígy az opportunitás a főszabály Angliában. Ahogyan az angol Legfőbb Ügyész a Parlamentben kifejtette: ebben az országban soha nem volt szabály és remélem, soha sem lesz, hogy bűncselekmény gyanúja esetén automatikusan be kell következnie a vádemelésnek 57. De számos olyan kontinentális jogrendszerű ország is van, ahol olyan széleskörű az ügyész rendelkezési joga, hogy felmerül, hogy a legalitás (officialitás) vagy az opportunitás tekinthető-e főszabálynak. Franciaországban pl. az ügyész számos okból tekinthet el a vádemeléstől: megszüntetheti az eljárást kriminálpolitikai okból (a terhelt időközben szocializálódott; kis jelentőségű ügy; bűnüldözési érdek stb.) 58 ; közrendi okból (ha az eljárás a közrendnek nagyobb kárt okozna, mint maga a bűncselekmény, pl. törvénysértő sztrájkok, paraszttüntetések, gyárfoglalások); ügyészség túlterheltsége; jól bizonyított bűncselekmény, de alacsony a társadalomra veszélyessége, az ítélet pedig célszerűtlen stb. 59 Ahogyan RASSAT mondta a francia ügyészségről: Az ügyész, akinek kötelessége felügyelni és biztosítani a közrendet, a társadalmi békét, egymaga dönthet afelől, hogy a cselekmény mennyire sértette azt meg. Amennyiben úgy ítéli, a társadalom válaszára van szükség, az eljárást megindítja 60. Ugyanakkor, ha már megindították az eljárást, akkor a legalitás érvényesül, eljárást megszüntetni az opportunitás elve alapján nem lehet (GREBING 61 ). Az ügyész Franciaországban akár át is minősítheti a bűncselekményt. NACSÁDY szerint 62 erre általában akkor kerül sor, ha az ügyész eltúlzottnak tartja a törvény szigorát, bizonytalan a súlyosabb minősítés bizonyíthatóságában vagy el akarja pl. kerülni az esküdtszéket. Hollandiában sem az opportunitás a kivétel, hanem KERTÉSZ szerint 63 éppen az a főszabály: azt kell mérlegelni, hogy szükséges-e az eljárás 57 KELEMEN Ágnes: Az opportunitás eljárási intézményei és gyakorlati tapasztalatai Angliában. MJ 1990/ o. 58 A kriminálpolitikai okok nagyban befolyásolják az állam reagálását a bűncselekményekre. Vö. LÉVAY Miklós: Az angol büntető igazságszolgáltatási politikáról, annak szerzőiről és szereplőiről. In: Kriminálpolitika Nagy-Britanniában o. 59 KERTÉSZ Imre: A legalitás eróziója, az opportunitás inváziója. In: Tokaji-emlékkönyv, o. 60 RASSAT, Michel-Laure: Le minister public entre son passé et son avenir. Paris, o. 61 GREBING, Gerhardt: Staatsanwaltschaft und Strafverfolgungspraxis in Frankreich. In: JESCHEK, Hans-Heinrich LEIBINGER, Rudolf (szerk.): Funktion und Tätigkeit der Anklagebehörde im ausländischen Recht. Baden-Baden, o. 62 NACSÁDY Péter Imre: Az opportunitás kérdése a francia jogban. ÜL 2001/ o. 63 KERTÉSZ Imre: A legalitás eróziója, az opportunitás inváziója. In: Tokaji-emlékkönyv, o
15 megindítása, és annak lefolytatása valóban megfelel-e a társadalom érdekeinek. Így nem indít eljárást Hollandiában az ügyész az alábbi esetekben: más (pl. szabálysértési) hatóság intézkedését elegendőnek tartja; a jogrend érdeke kívánja vagy jogszabály-módosítás van előkészületben; az elkövetett bűncselekménnyel kapcsolatos körülmények indokolják (pl. alacsony fokú jogsérelem; szociális megfontolások); a terhelt személyiségével kapcsolatos okok (fiatalkorú; reszocializációs nehézségek; hozzátartozója is megsérült stb.); a sértett és a terhelt kapcsolata szükségtelenné teszi (a sértett megbocsátott; a kár megtérült; baráti vagy hozzátartozói viszony stb.); túl nagy ügyteher 64. Ugyanígy megjelenik a közérdek mint a vádemelés feltétele Norvégiában, ahol nemcsak joga van az ügyésznek a bűnüldözéshez fűződő közérdek hiányában az eljárást megszüntetni, hanem a Btk. is tartalmaz olyan tényállást, ahol a közérdek sérelme tényállási elem (pl. üzleti titoksértés) 65. Ehhez hasonlóan a német StPO is előírja, hogy kisebb és közepes jelentőségű ügyekben meg kell szüntetni az eljárást, ha nem fűződik társadalmi érdek az elítéléshez, s emellett egyéb okokból is megszüntethető az eljárás (mediáció, kárjóvátétel, az NSZK nemzetközi érdekei stb.) 66. A fentiek alapján BÓCZ a büntető-igazságszolgáltatási rendszereket két csoportba osztja 67. A legalitás elvén nyugvó rendszerekben a vádhatóság köteles szorgalmazni azt, hogy az összes elkövetett bűncselekmény összes elkövetőjét felelősségre vonják. Az opportunitási elvre épülő rendszerekben viszont a hatóságnak széleskörű diszkrecionális jogköre van és gyakorlati megfontolások alapján döntheti el, hogy mely bűncselekmények miatt folytassa le a büntetőeljárást. A legalitás elvéből eredő üldözési kényszert azonban a Be. több helyütt is lazítja. Ezek a kivételek arra szolgálnak, hogy a bűncselekmények növekvő száma következtében az igazságszolgáltatási szerveket a bagatell bűnözés miatti óriási ügytehertől megóvják, és egyidejűleg akár egész eljárási szakokat hagyjanak el. Az opportunitás KIRÁLY szerint lényegében a legalitás ellentéte 68 és azon az elképzelésen nyugszik, hogy a büntetőjogi felelősségre vonás a törvényben meghatározott esetekben akkor mellőzhető (akkor kerülhető el), ha ez több haszonnal jár, mint az eljárás véghezvitele. Az opportunitástól meg kell 64 Részletesen ld. KERTÉSZ Imre: A legalitás eróziója, az opportunitás inváziója. In: Tokajiemlékkönyv, o. 65 KERTÉSZ Imre: Megállapodás az elkövetővel. RSz 1993/ o. 66 KERTÉSZ Imre: Megállapodás az elkövetővel. RSz 1993/ o. 67 BÓCZ Endre: Legalitás, opportunitás és az ügyész diszkrecionális jogköre. RSz 1994/ o. 68 KIRÁLY Tibor: Büntetőeljárási jog. Osiris, Budapest, o
16 különböztetni a diverziót, amely a kisebb súlyú bűncselekményeknek a büntetőeljáráson kívüli (pl. fegyelmi eljárásban való) elbírálását jelenti, ideértve azt is, amikor a feltételezett elkövető büntetőjogi felelősségre vonására egyáltalán nem kerül sor. A klasszikus magyar büntetőjogi szakirodalom elég szűkszavúan bánt az opportunitás fogalmának az értelmezésével. FINKEY csak annyit mond, hogy az opportunitás célszerűséget jelent és az ügyészség politikai célszerűségből nem tagadhatja meg a vádemelést 69. LUKÁCS-nál az opportunitás azt jelenti, hogy az ügyész alapos okból megtagadhatja a vád képviseletét 70. BAUMGARTEN az angolszász felfogáshoz hasonlóan azt vallja, hogy az ügyészség akkor emel vádat, ha ez nincs a közjó hátrányára 71. ANGYAL szerint pedig az opportunitás azt biztosítja, hogy az eljárás megindításakor (annak mellőzésekor) célszerűségi szempontokat (politika szempontok; a cselekmény súlya stb.) vegyenek figyelembe 72. Azt is mondhatnánk, hogy a legalitás/hivatalbóliság elvének története valójában a lazulásának a története 73. Ilyen lazulások a teljesség igénye nélkül az alábbiak: a magánindítvány [Btk. 31. ]; a kívánat [Btk (3) bek.]; a magánvád [Be. 52. ]; a megállapodás az együttműködő gyanúsítottal nemzetbiztonsági vagy bűnüldözési érdekből, és emiatt a feljelentés elutasítása vagy a nyomozás megszüntetése [Be (1) bek. és 192. (1) bek.]; a feljelentés elutasítása vagy a nyomozás megszüntetése a fedett nyomozóval szemben 74 [Be (2) bek. és 192. (2) bek.]; a nyomozás részbeni mellőzése [Be ]; kábítószeres ügyben való megszüntetés [Be (1) bek. i) pont]; tartási ügyben való megszüntetés [Be (1) bek. i) pont]; a vádemelés részbeni mellőzése [Be ]; a vádemelés elhalasztása [Be ]; a bizonyítás mellőzése [Be ] stb. Ugyanakkor ERDEI szerint nem minden, a legalitás alóli kivétel tartozik egyszersmind az opportunitás körébe. Ő a célszerűségnek csak azt a 69 FINKEY Ferenc: A magyar büntetőeljárás tankönyve. Budapest, o. 70 LUKÁCS Adolf: A bűnvádi per előkészítő része. Kolozsvár, o. 71 BAUMGARTEN Izidor: Büntetőjogi Tanulmányok. Első kötet. Budapest, o. 72 ANGYAL Pál: A magyar büntetőeljárásjog tankönyve. Budapest, o. 73 ROXIN, Claus: Strafverfahrensrecht. 22. Auflage. Beck, o. 74 MÉSZÁROS Bence: A fedett nyomozó szabályozásának és alkalmazásának aktuális kérdései. BSz 2005/ o
17 fajtáját sorolja az opportunitás fogalma alá, amely az ügyészségnek az állami büntetőjogi igény érvényesítőjeként kapott szerepéből ered. Leszögezi: ha a legalitás elve minden elkövető minden bűncselekményére vonatkozik, akkor az az alóli kivételnek, az opportunitásnak is mindkét elemre vonatkoznia kell 75. Az ilyen viszonylag egyértelmű, explicit eseteken, töréseken túlmenően az újabb eljárásjogi szakirodalomban az officialitás elvének áttételesebb, közvetett csorbulását látják más jogintézményekben is. Ilyenek mindenekelőtt a bíróság vádhoz kötöttsége, s következetesen végiggondolva a perorvoslati kérelmekhez való kötöttség sajátos vonatkozásai, elemei is (pl. felülbírálat terjedelme, súlyosítási tilalom). A másodfokú eljárást ugyan főszabályként hivatalból folytatja le a másodfokú bíróság, de feltétlenül kell lennie valamilyen kérelemnek, azaz joghatályos fellebbezésnek. Ha pedig van ilyen kérelem, éppen a fellebbezés tartalmától, jellegétől függően, azaz a perorvoslati kérelemhez kötötten beállhat a részjogerő vagy a súlyosítási tilalom 76. Azonban a kivételek és korlátozások ellenére a legalitás elve fenntartandó alapelv marad. Ahogyan ERDEI fogalmaz: a legalitás elve által elérni kívántak szempontjából az opportunitás teljesen célszerűtlen 77. A megállapodási gyakorlat ellen irányuló kritika mindenekelőtt az ellen szól, hogy a megállapodásokból egyes bűncselekmény-területek szinte teljesen kimaradnak 78. Még az is gyakran csak a védő jártasságától függ, hogy egy terhelt élvezheti-e a megállapodás nyújtotta előnyöket 79, vagy hogy a megállapodási gyakorlat keretében a terheltet a véletlenszerű helyi vagy személyi preferenciák, esetleg a büntetőeljárásban kötendő megállapodásokkal szembeni antipátia miatt különböző mértékű szankciók veszélye fenyegeti 80. A Be (1) bekezdése alapján nem tehető fel a gyanúsítottnak a választ, illetőleg nem bizonyított tény állítását magában foglaló, valamint a törvénnyel össze nem egyeztethető ígéretet tartalmazó kérdés. Ez utóbbi rendelkezés azért is nagy jelentőségű, mert ez a büntetőeljárásban az anyagi igazság felderítésének elvét korlátozza: a büntetőeljárásban a valóságot nem 75 ERDEI Árpád: A célszerűség rejtélye, avagy opportunitás a büntetőeljárásban. In: Györgyi Kálmánjubileum o. 76 FENYVESI Csaba HERKE Csongor TREMMEL Flórián: Új magyar büntetőeljárás. Budapest- Pécs, o. 77 ERDEI Árpád: A célszerűség rejtélye, avagy opportunitás a büntetőeljárásban. In: Györgyi Kálmánjubileum o. 78 HASSEMER, Winfried HIPPLER, Susanne: Informelle Absprachen in der Praxis des deutschen Strafverfahrens. StV 1986/ o. 79 EYRICH, Hans-Jürgen. In: Ministerium für Justiz, Bundes- und Europaangelegenheiten Baden- Württemberg (szerk.): Absprache im Strafprozess ein Handel mit der Gerechtigkeit? Symposium am 20/ in Triberg, Tagungsbericht. Vollzugsanstalt Heilbronn, HASSEMER, Winfried HIPPLER, Susanne: Informelle Absprachen in der Praxis des deutschen Strafverfahrens. StV 1986/360. és azt köv. oldalak
18 minden áron, hanem az igazságszolgáltatásnak megfelelő módon kell felderíteni. Ez a rendelkezés tehát a nemo tenetur se ipsum accusare elvén alapul, azon tehát, hogy senkit sem szabad arra kötelezni, hogy magát vádolja. A Be. szerint jogellenesnek például a törvény által meg nem engedett előnyökre vonatkozó kötelező ígéret adása minősül, amelynek betartásában a gyanúsított bízhatott. A kötelező ígéret SCHMIDT-HIEBER szerint lényegében megegyezik a törvény által meg nem engedett előnyökre vonatkozó ígérettel 81. Így nem tehet pl. a rendőr szabadlábra helyezésre vonatkozó ígéretet az előzetes letartóztatásban levő terheltnek beismerő vallomás letétele esetére, hiszen a rendőrnek a szabadlábra helyezéshez szükséges kompetenciája hiányzik. Ő tehát csak arra tehet ígéretet, hogy mindent megtesz a szabadlábra helyezés érdekében. Ugyanakkor a nyomozati szakban megengedett az ügyészségnek a beismerő vallomás letétele esetére a szabadlábra helyezésre vonatkozó ígérete, ha a letartóztatást a kollúzió veszélye alapozta meg, hiszen a Be (4) bekezdése alapján az előzetes letartóztatást a vádirat benyújtásáig az ügyész is megszüntetheti. A beismerő vallomással kapcsolatos büntetésenyhítés lehetőségére való utalás szintén nem sérti a Be. rendelkezéseit. Nem változtat a 180. (1) bekezdésének érvényességén az a tény sem, ha a terhelt maga kezdeményezte az egyezséget s helyezte a beismerő vallomás letételét kilátásba anélkül, hogy erre a hatóság felszólította, vagy akár megkérte volna. Ugyan ezáltal maga maradt az elhatározásainak az ura, SEIER szerint 82 még ekkor is megmarad egy bizonyos mozgástér a törvény által meg nem engedett előnyökre vonatkozó ígéretet illetően. Tehát a meg nem engedett ígéret tilalmából támasztott követelményről nem lehet lemondani. Fontos a megígért teljesítés jogszerű vagy jogellenes volta és az azzal kapcsolatos hatáskör kérdése. Még a bíróság sem tehet olyan ígéretet, amelynek teljesítéséhez nem rendelkezik hatáskörrel, és amely túllép az anyagi igazság keretein. Így nem ígérheti meg, hogy az ítéletén a másodfokú bíróság akkor sem fog változtatni, ha az ügyész megfellebbezi az elsőfokú ítéletet és nem tehet a büntetésvégrehajtásra vonatkozó olyan ígéretet sem, amelyre nincs hatásköre (pl. melyik büntetés-végrehajtási intézetben fogják végrehajtani a szabadságvesztést). Látható tehát, hogy a megállapodásoknál nem a megállapodástól mint ilyentől, hanem a megállapodás eredményétől függ, hogy az ígéret a Be ába ütközik-e. Ebben az összefüggésben utalunk a később részletesen kifejtendő bírói mozgástér-teóriára és arra, hogy a figyelmeztetési kötelezettség teljesítése, a terhelt jogállásáról és az eljárás helyzetéről való felvilágosítás, valamint a beismerő vallomás letételének lehetséges következményeire való utalás összeegyeztethető a 180. (1) bekezdésével. Ami már problematikusabb 81 SCHMIDT-HIEBER, Werner: Verständigung im Strafverfahren. München, pont. 82 SEIER, Jürgen: Der strafprozessuale Vergleich im Lichte des 136a. StPO. JZ 1988/687. o
19 lehet, az a terheltre gyakorolt nyomás esete. Ilyennek kell tekinteni, amikor a figyelmeztetések során pl. a terheltet egyébként megengedett kényszerintézkedésekkel fenyegetik (pl. a beismerő vallomás elmaradása esetére az előzetes letartóztatást helyezik kilátásba a kollúzió veszélyére tekintettel). TSCHERWINKA szerint 83 ennek a fenyegetésnek az értékelése kizárólag attól függ, hogy a fenyegetés tárgyát képező eljárási eredmény alaki-jogi és anyagijogi szempontból megengedett-e. Ilyen szempont pl. az, hogy a fenyegető a kényszerintézkedést tekintve rendelkezik-e egyáltalán hatáskörrel 84, vagy csak azért fenyegetőzik a súlyosabb büntetés kiszabásával, mert nem áll fenn a terhelt részéről megállapodási készség. Az nyilvánvalóan törvényellenes, ha a fenyegetés tárgyát képező büntetés a büntetési keretet túllépi A fair eljárás alapelve A tisztességes eljárás nem ritkán csak tisztességes bírósági eljárásról, sőt ezen belül is fair tárgyaláshoz való jogról van szó 86 lényeges fogalmi elemeit az EJEE 6. cikke tartalmazza 87 : 6. Cikk Tisztességes tárgyaláshoz való jog 1. Mindenkinek joga van arra, hogy ügyét a törvény által létrehozott független és pártatlan bíróság tisztességesen nyilvánosan és ésszerű időn belül tárgyalja, és hozzon határozatot polgári jogi jogai és kötelezettségei tárgyában, illetőleg az ellene felhozott büntetőjogi vádak megalapozottságát illetően. Az ítéletet nyilvánosan kell kihirdetni, a tárgyalóterembe történő belépést azonban meg lehet tiltani a sajtónak és a közönségnek a tárgyalás teljes időtartamára vagy egy részére annyiban, amennyiben egy demokratikus társadalomban ez az erkölcsök, a közrend, illetőleg a nemzetbiztonság érdekében szükséges, ha e korlátozás kiskorúak érdekei, vagy az eljárásban résztvevő felek magánéletének védelme szempontjából szükséges, illetőleg annyiban, amennyiben ezt a bíróság feltétlenül szükségesnek tartja, mert úgy ítéli meg, hogy az adott ügyben olyan különleges körülmények állnak fenn, melyek folytán a nyilvánosság az igazságszolgáltatás érdekeit veszélyeztetné. 2. Minden bűncselekménnyel gyanúsított személyt mindaddig ártatlannak kell vélelmezni, amíg bűnösségét a törvénynek megfelelően meg nem állapították. 83 TSCHERWINKA, Ralf: Absprachen im Strafprozess. Frankfurt am Main, o. 84 KLEINKNECHT, Theodor MEYER, Karlheinz: Strafprozessordnung. 44. Auflage, Beck, a 136a. -hoz fűzött kommentár 21. pont. 85 RÖNNAU, Thomas: Die Absprache im Strafprozess. Nomos Recht, o. 86 FENYVESI Csaba HERKE Csongor TREMMEL Flórián: Új magyar büntetőeljárás. Budapest- Pécs, o. 87 BÁRD Károly: Emberi jogok és büntető igazságszolgáltatás Európában. Budapest, o
20 3. Minden bűncselekménnyel gyanúsított személynek joga van legalább arra, hogy a) a legrövidebb időn belül tájékoztassák olyan nyelven, amelyet megért, és a legrészletesebb módon az ellene felhozott vád természetéről és indokairól; b) rendelkezzék a védekezésének előkészítéséhez szükséges idővel és eszközökkel; c) személyesen, vagy az általa választott védő segítségével védekezhessék, és ha nem állanak rendelkezésére eszközök védő díjazására, amennyiben az igazságszolgáltatás érdekei ezt követelik meg, hivatalból és ingyenesen rendeljenek ki számára ügyvédet; d) kérdéseket intézzen vagy intéztessen a vád tanúihoz és kieszközölhesse, a mentő tanúk megidézését és kihallgatását ugyanolyan feltételek mellett, mint ahogy a vád tanúit megidézik, illetve kihallgatják; e) ingyenes tolmács álljon rendelkezésére, ha nem érti vagy nem beszéli a tárgyaláson használt nyelvet. A fair eljárással kapcsolatosan elsőként a hatóság által kinyilvánított ígéretekről kell beszélni (pl. az ügyészségnek a jogorvoslat visszavonásával, illetve a tanácselnök bírónak egy konkrét büntetéssel kapcsolatos ígéreteit említhetjük). Az ilyen ígéretek a megállapodások tipikus jelenségei. Ugyanígy a fair eljárás alapelvével függ össze az eljárás gyorsításának a szempontja. A fair eljárás alapelve azokban az eljárásokban is érintésre kerül, ahol a vádlottat a vádlott-társ vallomása miatt ítélik el, és a vádlott-társ a védelem és a hatóság(ok) közötti megbeszélés(ek) alapján tett vallomást. Egyes szerzők 88 szerint ugyanakkor már a megállapodások megkötésével megsértik a vádlottnak a fair eljárás iránti igényét. A fair eljárásra való jog a német szakirodalomban uralkodó nézet szerint a jogállamiság elvéből származtatható és összefügg az Alkotmányban rögzített általános szabadságjogokkal 89. A fair eljárás alapelve tehát ezért is az Alkotmányból levezethető, azon alapuló elv és nem csupán az eljárásjogban érvényesülő általános alapelv 90. A fair eljárás elvének alapgondolatát egyébként is az alkotmányjog jelentőségteljes, szabadságot biztosító funkciója adja, azoknak a személyeknek a vonatkozásában, akiknek szabadságjogait a 88 SCHÜNEMANN, Bernd: Absprachen im Strafverfahren? Grundlagen, Gegenstände und Grenzen. In: Gutachten zum 58. Juristentag. München, o.; RÖNNAU, Thomas: Die Absprache im Strafprozess. Nomos Recht, o. 89 CRAMER, Peter: Absprachen im Strafprozess. In: Festschrift für Rebmann, München, o.; MEYER, Karlheinz: Anmerkung zu BGH, Urteil v JR 1984/173. o. 90 Az Alkotmány 57. -ának rendelkezései a fair eljárás alapelvének számos lényegi elemét tartalmazzák
RÖVIDÍTÉSEK JEGYZÉKE 1973-as Be. ABA ABH Alkotmány AJ ÁJ Be. BGH BGHSt BJC BL BM BöSz BSzi BSz BT Btk. BVerfG CI CJ CJP CLR CPS CrLR DDG DRiZ EJ EJCPR EJEE EJEE tv. FF FFP GA A büntetőeljárásról szóló
II.4.: A tisztességes eljáráshoz való jog: 1. Alkotmányos alapok: 1949. évi XX. törvény A MAGYAR KÖZTÁRSASÁG ALKOTMÁNYA 57. (1) A Magyar Köztársaságban a bíróság előtt mindenki egyenlő, és mindenkinek
Súlyosítási tilalom. a harmadfokú eljárásban. Herke Csongor
Súlyosítási tilalom a harmadfokú eljárásban Herke Csongor legtöbb eljárási törvény az anyagi jogi hiba (error in iure) esetén általában reformációs, megváltoztató döntési jogkört biztosít a fellebbviteli
Fenyvesi Csaba Herke Csongor Tremmel Flórián ÚJ MAGYAR BÜNTETŐELJÁRÁS. DIALÓG CAMPUS KIADÓ Budapest-Pécs
Fenyvesi Csaba Herke Csongor Tremmel Flórián ÚJ MAGYAR / BÜNTETŐELJÁRÁS DIALÓG CAMPUS KIADÓ Budapest-Pécs Tartalomjegyzék Előszó helyett 19 Rövidítések jegyzéke 21 I. FEJEZET: A BÜNTETŐELJÁRÁS 29 1.1.
Dr. Orosz Judit. A vádalku, avagy a tárgyalásról lemondás a magyar büntetőeljárásban
Dr. Orosz Judit A vádalku, avagy a tárgyalásról lemondás a magyar büntetőeljárásban A tárgyalásról lemondás a magyar büntetőeljárás merőben új jogintézménye, melyet az 1999. évi CX. törvény iktatott be
Büntetőeljárásjogi és büntetés végrehajtási alapfogalmak
ATALANTA Üzleti Szakközépiskola Büntetőeljárásjogi és büntetés végrehajtási alapfogalmak Készítette: dr. Bednay Dezső Budapest 2009-11 1 Tartalomjegyzék I. rész: A büntetőeljárási jog 4.oldal 1.) A büntetőeljárási